CELEX: C2005/106/35
Language: sl
Date: 2005-04-30 00:00:00
Title: Zadeva C-100/05: Predlog za sprejem predhodne odločbe na podlagi sodbe Gerechtshof te Amsterdam z dne 18. februarja 2005 v zadevi ASM Lithography B.V. proti Inspecteur van de Belastingdienst/Douane Zuid/kantoor Roermond

30.4.2005   
            
            
               SL
            
            
               Uradni list Evropske unije
            
            
               C 106/19
            
         Predlog za sprejem predhodne odločbe na podlagi sodbe Gerechtshof te Amsterdam z dne 18. februarja 2005 v zadevi ASM Lithography B.V. proti Inspecteur van de Belastingdienst/Douane Zuid/kantoor Roermond
   (Zadeva C-100/05)
   (2005/C 106/35)
   Jezik postopka: nizozemščina
   Gerechtshof te Amsterdam (Regionalno pritožbeno sodišče Amsterdam) (Nizozemska) je s sodbo z dne 18. februarja 2005 v postopku ASM Lithography B.V. proti Inspecteur van de Belastingdienst/Douane Zuid/kantoor Roermond (davčni inšpektorat/južna carina/pisarna Roermond), ki jo je sodno tajništvo prejelo dne 28. februarja 2005, Sodišču Evropskih skupnosti predložil predlog za sprejem predhodne odločbe.
   Gerechtshof te Amsterdam predlaga Sodišču, naj odloči o naslednjih vprašanjih:
   
               1.
            
            
               Ali je treba, v zvezi s pridobljenimi proizvodi, kakršni so v tej zadevi [točka 2.1. predloga za sprejem predhodne odločbe], ki štejejo, da so bili sproščeni v prosti promet, carinski dolg določiti na podlagi pravil, navedenih v členu 122(c) Carinskega zakonika Skupnosti (CZS) (1) tudi, če zadevna oseba predhodno tega ni izrecno zahtevala?
            
         
               2.
            
            
               Če je odgovor na prvo vprašanje negativen, ali je treba odobriti naknadno vlogo — po obvestilu o znesku na podlagi dolžnosti, ki izhaja iz carinskega dolga, določenega na osnovi podlag za izračun iz člena 121(1) CZS — za (pre)računanje zneska carinskega dolga na osnovi podlag za izračun iz člena 122(c) CZS, vloženo v povezavi z vlogo za povračilo v skladu s členom 236 CZS?
            
         
      (1)  Uredba Sveta (EGS) št. 2913/92 z dne 12. oktobra 1992 o carinskem zakoniku Skupnosti (UL L 302, 19.10.1992, str. 1).